**Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta 3.1 un ceturto daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.Spēkā esošajos Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai” (turpmāk – noteikumi Nr.1524) ir noteikti valsts atbalsta pasākumi lauksaimniecības attīstībai, valsts atbalsta apmērs, piešķiršanas kritēriji un kārtība 2014.gadam.2014.gadā Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam subsīdiju veidā paredzētais finansējums ir 9 147 352 *euro*.Noteikumu Nr.1524 atbalsta pasākuma „Atbalsts lauksaimniecībā izmantojamiem zinātnes projektiem” mērķis ir veicināt zinātnes projektu praktisku izmantošanu lauksaimniecības produkcijas ražošanā. Augkopības nozarē galvenais produkcijas ražošanas avots ir lauksaimniecībā izmantojamā zeme (turpmāk – LIZ), kas ir arī Latvijas dabas resurss. Kopējā tirgus konkurences apstākļos, lai iegūtu maksimālās graudaugu ražas, LIZ tiek intensīvi izmantota un ir nepieciešams to bagātināt ar mēslošanas līdzekļiem. Lai mazinātu lietoto minerālmēslu ietekmi uz apkārtējo vidi, kopš 2008.gada ar valsts atbalstu ir īstenots zinātnes projekts „Minerālmēslu maksimālo normu noteikšana kultūraugiem”. Lauksaimnieku nevalstiskās organizācijas ir izteikušas priekšlikumu šo zinātnes projektu turpināt arī šogad un nākamajos gados. Lai noteiktu augsnes agroķīmiskos rādītājus un slāpekļa dinamiku augsnē veģetācijas periodā, ir nepieciešams turpināt 2008.gadā uzsākto pētījumu par minerālmēslu maksimālo normu noteikšanu. Tāpēc noteikumu projekta 1. un 2.punktā ir palielināts finansējums lauksaimniecībā izmantojamiem zinātnes projektiem par 12 325 *euro* un 3.punktā par minēto summu ir samazināts kopējais finansējums, jo noteikumu Nr.1524 2.8.apakšpunktā minētajiem pasākumiem veidojas finansējuma pārpalikums. Noteikumu projekta 4.punktā, lai turpinātu uzsākto zinātnes projektu „Minerālmēslu maksimālo normu noteikšana kultūraugiem”, noteikumu Nr.1524 165.punkta tiesību norma ir papildināta ar 2008.gadu. Kārtība, kādā minētā projekta izpildītājs iesniedz pētījuma izmaksu tāmi un slēdz līgumu ar Lauku atbalsta dienestu 2014.gadā, ir noteikta noteikumu projekta 10.punktā. 2015.gadā izstādē „Internationale Gruene Woche Berlin -2015” Latvija piedalīsies partnervalsts statusā, tāpēc ir nepieciešams prezentēt valsti ar daudz plašāku ražojumu klāstu. Latvijas stendā ir plānots papildināt pārtikas preces ar mājražotāju un amatnieku izstrādājumiem, kas vispusīgāk raksturo uzņēmējdarbību un dzīvi Latvijas laukos. Lai īstenotu minēto ieceri, noteikumu projekta 5.punktā ir paplašināts Latviju reprezentējošu produktu klāsts.Lai pretendentiem mazinātu administratīvo slogu, noteikumu projekta 6.punkts paredz iesniedzamo Valsts ieņēmumu dienesta izziņu par nodokļu samaksu sagatavot, izmantojot Valsts ieņēmumu dienesta elektronisko deklarēšanas sistēmu.Noteikumu projekta 7.punktā ir papildināta spēkā esošā tiesību norma, kas dod iespēju saņemt valsts atbalstu un piedalīties starptautiskās izstādē arī tiem pretendentiem, par kuriem Valsts ieņēmumu dienests ir pieņēmis lēmumu par nodokļu maksājuma termiņa pagarināšanu vai atlikšanu uz laiku līdz vienam gadam.Noteikumu projekta 8.punktā ir precizēta spēkā esošā redakcija, konkretizējot komisijā izvērtējamos dokumentus.Lai neveidotos izmaksātā līdzfinansējuma pārmaksa, noteikumu projekta 9.punktā ir noteikts, ka institūts līdzfinansējumu izmaksā, pamatojoties uz pretendenta iesniegto rēķinu. Noteikumu Nr.1524 atbalsta pasākumā „Atbalsts tirgus veicināšanai” Lauku atbalsta dienests lēmumu par atbalsta piešķiršanu ir pieņēmis līdz 2014.gada 10.jūnijam un jaunu lēmumu šogad vairs nepieņems, jo turpinās projektu ieviešana, par kuriem atbalsts ir piešķirts saskaņā ar Komisijas 2006.gada 15.decembra Regulu (EK) Nr.1998/2006 par līguma 87. un 88.panta piemērošanu *de minimis* atbalstam. Noteikumu projekta 11.punktā noteikumu Nr.1524 49.pielikums ir papildināts ar zinātnes projektu „Minerālmēslu maksimālo normu noteikšana kultūraugiem”, noteiktiem darba uzdevumiem, paredzēto atbalsta summu, izpildītāju un atbildīgo departamentu. Minētie grozījumi noteikumos Nr.1524 ļaus efektīvāk apgūt valsts atbalstam piešķirtos finanšu līdzekļus 2014.gadā. |
| 3. | Projekta izstrādē iesaistītās institūcijas | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Lauksaimniecības universitāte un Latvijas Valsts agrārās ekonomikas institūts |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa – noteikumu projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu Latvijas Lauksaimniecības universitāte un Latvijas Valsts agrārās ekonomikas institūts ir informēts, nosūtot noteikumu projektu uz to e-pasta adresēm. |
| 2. | Sabiedrības līdzdalība projekta izstrādē | Noteikumu projekta izstrādē iesaistījās Latvijas Lauksaimniecības universitāte un Latvijas Valsts agrārās ekonomikas institūts. |
| 3. | Sabiedrības līdzdalības rezultāti | Latvijas Lauksaimniecības universitātes un Latvijas Valsts agrārās ekonomikas institūta priekšlikumi ir ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

2014.07.23. 10:32

806

B.Ingiļāvičute

67027661, Biruta.Ingilavicute@zm.gov.lv